钦定古今图书集成/明伦汇编/氏族典/第323卷 > 《廖用贤尚友录》 > 凌时中
## 钦定古今图书集成/明伦汇编/氏族典/第323卷 > 《廖用贤尚友录》 > 凌时中

按《万姓统谱》：“时中，安吉人，字德庸。始冠，值宋末，元将
伯颜命时中招谕安吉、武康、德清，故三郡之民赖以
保全。授建昌路司狱。有重囚，待报将刑，时中察其冤，
白于上官，不许，即解印去，又不许。后罪人竟获于他郡，囚遂得释。累迁福建廉访都水监丞。时河南王堰
水转磨，民患之，愬于朝，命台省按治，皆畏不敢言，时”
中独命毁之。大长公主南游，乘豪民巨舫，钲鼓而行。
时中以为非法，请更乘驿，主叹服。官至秘书少监、吴
兴郡侯。